Leopold Mozart

Johan Georg Leopold Mozart (1719–1787) var en tysk komponist, musikklærer og fiolinist. Han var far til Wolfgang Amadeus Mozart.

 Liv 
Leopold ble født i det nåværende Mozarthaus i Augsburg, Bayern som sønn av en bokbinder. Han studerte teologi i Salzburg, men var mer interessert i musikk. I 1740 ble han fiolinist og kammertjener hos grevene av Thurn og Taxis.

I 1747 ble han gift med Anna Maria Pertl, som han hadde syv barn med. Bare to av dem vokste opp, begge ble de musikalske vidunderbarna Maria Anna Mozart og Wolfgang Amadeus Mozart.

Leopold Mozart var visekapellmester og hoffkomponist hos de daværende fyrsterkebiskopene av Salzburg,  Sigismund III grev Schrattenbach og Hieronymus von Colloredo.

Selv om Leopold Mozart selv komponerte musikk som stadig spilles, huskes han først og fremst som genial oppdrager og fremmer av sin sønn Wolfgang Amadeus. I Wolfgangs fødeår 1756 skrev Leopold Mozart verket Versuch einer gründlichen Violinschule, en vesentlig kilde til kunnskapen om musikkteknikken på 1700-tallet.

Forholdet mellom far og sønn ble merkbart kjøligere rundt 1781/82 etter at sønnen hadde slått seg ned i Wien. I senere brev til søsteren Anna Maria undertegnet han bare som dein Bruder. Leopold Mozart var ikke fornøyd med sønnens valg av ektefelle, Constanze Weber. Under et besøk i Wien kommenterte han at at sønnen var blitt tynnere, at klesplagg lå slengt rundt i leilighetene, at sønnens finansielle situasjon var et tema på byen, og mye mer.

Som Leopolds dødsårsak ble Magenverhärtung oppgitt, som kanskje kan ha vært magekreft. Gravstøtta står på Sebastiansfriedhof i Salzburg, men han ble lagt i en fellesgrav i 1787 på samme gravplass.

Både far og sønn finnes på en bevart liste over tilstedeværende i frimurerlogen Zur wahren Eintracht i Wien som oppbevares i österreichische Haus-, Hof- und Staatsarchiv.

 Verk i utvalg 
 Komposisjoner 
 Eine musikalische Schlittenfahrt (LMV VIII:8)
 Sinfonia in D "Die Bauernhochzeit" (LMV VIII:6)
 Sinfonia di caccia G-Dur "Jagdsinfonie" (LMV VII:G9)
 Cassatio (Kindersinfonie) G-Dur (LMV VIII:7)
 Flötenkonzert G-Dur (LMV IX:1)
 Trompetenkonzert D-Dur (LMV IX:13)
 Missa brevis in C KV 115
 Notenbuch für Wolfgang (Klavier) 

 Skrifter 
 Versuch einer gründlichen Violinschule, Augsburg, 1756 (Full tekst av tredje opplag)

 Referanser 

 Litteratur 




 Ernst-Ludwig Theiss: Die Instrumentalwerke Leopold Mozarts nebst einer Biographie. Gießen 1943, (Gießen, Univ., Diss., 1943), (utdrag i Zeitschrift des Historischen Vereins für Schwaben 62/63, 1960, ISSN 0342-3131, s. 397–468).
 Erich Valentin: Leopold Mozart, Porträt einer Persönlichkeit. Paul List Verlag GmbH & Co. KG, München 1987, ISBN 3-471-79011-X
 Karsten Nottelmann: W.A. Mozart Sohn. Der Musiker und das Erbe des Vaters. 2 bind. Bärenreiter, 2009
 Cliff Eisen: Leopold-Mozart-Werkverzeichnis (LMV). Beiträge zur Leopold-Mozart-Forschung 4, Wißner-Verlag, Augsburg 2010, ISBN 978-3-89639-757-7.

 Eksterne lenker 




  Leopold Mozart i Austria-Forum

  Faksimile von Gründliche Violinschule, 3te Auflage 1787 (PDF; 20,1 MB)
  WikiWikiWeb.de: Versuch einer gründlichen Violinschule
  Badische Landesbibliothek: Briefe von Leopold Mozart und Wolfgang Amadeus Mozart an Sebastian Winter (1744–1815)

Kategori:Tyske komponister
Kategori:Tyske fiolinister
Kategori:Personer fra Augsburg
Kategori:Mozart